এখনও পর্যন্ত ৭০ হাজার কোটি কালো টাকা উদ্ধার করা হয়েছে, বললেন বিচারপতি পাসাওয়াত– News18 Bengali
এখনও পর্যন্ত ৭০ হাজার কোটি কালো টাকা উদ্ধার করা হয়েছে, বললেন বিচারপতি পাসাওয়াত
দেশের অর্থনীতিতে থেকে কালো টাকা দূর করার মূল উদ্দেশ্যে ৫০০ ও ১০০০ টাকার নোট বাতিলের ঘোষণা করেন প্রধানমন্ত্রী নরেন্দ্র মোদি ৷
Updated:Mar 03, 2017 11:41 AM IST
#কটক: দেশের অর্থনীতিতে থেকে কালো টাকা দূর করার মূল উদ্দেশ্যে ৫০০ ও ১০০০ টাকার নোট বাতিলের ঘোষণা করেন প্রধানমন্ত্রী নরেন্দ্র মোদি ৷ এখনও পর্যন্ত নোট বাতিলের জেরে ৭০ হাজার কোটি কালো টাকা উদ্ধার করা হয়েছে ৷ সম্প্রতি কালো টাকা সংক্রান্ত বিশেষ তদন্তকারী দল (সিট)-এর ডেপুটি চেয়ারম্যান বিচারপতি অরিজিত পাসাওয়াত এমনটাই দাবি করেছেন ৷ এই বিষয়ে ষষ্ঠ রিপোর্ট শীর্য আদালতে জমা দেওয়া হবে এপ্রিল মাসে ৷
তিনি জানিয়েছেন, ৭০০০০ কোটি কালো টাকার মধ্য বিভিন্ন ফাঁস হওয়া সূত্রের ভিত্তিতে ১৬ হাজার কোটি উদ্ধার হয়েছে ৷ তিনি আরও জানান, গত দু’বছরে কালো টাকার উৎস নিয়ে অন্তর্বর্তী রিপোর্ট জমা দিয়েছে SIT ৷ এর মধ্যে বিভিন্ন সুপারিশ করা হয়েছে, যার মধ্যে বেশিরভাগই সরকার গ্রহণ করেছে ৷ বাকিগুলি নিয়ে আলোচনা চলছে ৷
পাসাওয়াত জানিয়েছেন, ১৫ লক্ষ টাকার বেশি নগদ থাকলে তা অঘোষিত অর্থ বলে বিবেচনা করার প্রস্তাব জানিয়েছে SIT ৷ এর আগে SIT-এর সুপারিশ অনুযায়ী, তিন লক্ষ টাকা নগদে লেনদেন করলে তা বেআইনি হিসেবে মানা হবে ৷ এবং তার জন্য শাস্তিযোগ্য হিসেবে ধরা হবে বলে ঘোষণা করা হয়েছে ৷
#Arijit Pasayat#black money#Justice Pasayat#Rs 70000-Crore Black Money Detected#SIT#Supreme Court
First published: 11:41:52 AM Mar 03, 2017